Trafik- og Mobilitetsplan for [adresse] Midtby 
BESLUTNING 
Alma Schmidt, Gunhild Gregersen, Georg Eriksen, Ulrik Mortensen og Peter Ravn kunne tiltræde 
indstillingen i overensstemmelse med de tilføjelser, som fremgår af det reviderede debatoplæg af 1. oktober 
2015. 
 
Ebbe Lind tog forbehold med henblik på en nærmere drøftelse i byrådsgruppen. 
 
Freddy Schmidt var forhindret i at deltage i udvalgets behandling af sagen den 5. oktober 2015.  
En ny Trafik- og Mobilitetsplan for [adresse] skal understøtte byens vækst og medvirke til, at [adresse] udvikler sig 
ud fra Byrådets overordnede visioner, så byen også i fremtiden vil være attraktiv for beboere, erhverv og besøgende.
RESUMÉ 
[adresse] er på vej ind i en ny tid, i takt med at [adresse] ændrer sig fra en stor by til en dansk storby. 
Antallet af mennesker, der vil bo, handle og arbejde i [adresse] stiger. I den forbindelse øges den aktivitet, 
der gør [adresse] til et endnu mere unikt sted som centeret i [adresse] hovedstad. Der er derfor behov for at 
prioritere byens rum og menneskers trivsel i disse rum.  
 
Den eksisterende Trafikplan for [adresse] fra 2005 har været grundlaget for udviklingen af den trafikale 
infrastruktur i de seneste 10 år. Hensigten har været at skabe en tilgængelig bymidte, der samtidig 
fredeliggøres. Teknik og Miljø vurderer, at de overordnede mål og indsatser i den eksisterende plan er blevet 
efterlevet og udført. Den realiserede byvækst og nye udfordringer betyder imidlertid, at det er nødvendigt at 
udarbejde en ny Trafik- og Mobilitetsplan for at understøtte byens vækst og fortsatte udvikling som en attraktiv 
by.  
 
En øget fortætning i [adresse] og de fremtidige letbaneetaper er eksempler på fremtidige udfordringer, der 
giver et behov for at diskutere og prioritere mobilitet i og til/fra [adresse]. En ny Trafik- og Mobilitetsplan 
skal sikre, at mobiliteten øges, så infrastrukturen kan håndtere flere rejser i samt til og fra [adresse].  
 
Den nye plan for [adresse] skal danne et solidt grundlag for en målrettet udnyttelse af investeringerne i bane-, 
sti-og vejanlæg. Planen skal desuden understøtte kommunens klima- og vækstmål og skabe rum til aktiviteter 
og events. Endelig skal den danne rammen om en tryg og sikker by at færdes og bo i samt en god by for 
erhverv og handel.  
 
I forbindelse med udarbejdelsen af planen vil borgere, erhvervsliv og interesseorganisationer blive inddraget i 
en dialog om den trafikale infrastruktur. Det vil bl.a. ske på borgermøder, i arbejdsgrupper, ved outdoor events 
og via skriftlige forslag til, hvordan den trafikale infrastruktur skal udvikle sig i [adresse] og på indfaldsvejene, 
så [adresse] også i fremtiden er en god by for alle.  
 
Visionen for Trafik og Mobilitetsplanen er: "at understøtte bylivet i [adresse] og sikre en god mobilitet i, 
samt til og fra [adresse]" 
INDSTILLING 
At 1) Teknik og Miljø igangsætter udarbejdelsen af en ny Trafik- og Mobilitetsplan for [adresse].  
 
At 2) Teknik og Miljø igangsætter offentlighedsfasen med baggrund i det medfølgende debatoplæg. I 
offentlighedsfasen inviteres borgere, erhvervsliv, organisationer, teknikere og politikere til debat, og der 
oprettes diskussionsgrupper og netværk omhandlende debat om mobilitet i [adresse].  
 
At 3) Teknik og Miljø afsætter 2,5 mio. kr. indenfor eksisterende rammer til analyser af projektforslag samt til 
gennemførelse af borgerinddragelse og trafikale analyser.  
Sagens forløb 
13-08-2015 Borgmesterens Afdelings påtegning 
Fremsendes til Magistraten.  
Borgmesterens Afdeling har ingen bemærkninger til indstillingen. 
17-08-2015 Magistraten 
Fremsendes til [adresse] med bemærkning, at Magistraten i mødet den 17. august 2015 anbefaler, at byrådet 
tiltræder Magistratsafdelingen for Teknik og Miljøs indstilling af 16. juli 2015. 
 
Cirkeline Svendsen og Jakob Nielsen tog forbehold. 
 
Rådmand Olfert Olsen var forhindret i at deltage i sagens behandling. 
26-08-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 26. august 2015 
28-09-2015 Teknisk Udvalg 
Sagens behandling udsat. 
05-10-2015 Teknisk Udvalg 
Alma Schmidt, Gunhild Gregersen, Georg Eriksen, Ulrik Mortensen og Peter Ravn kunne tiltræde 
indstillingen i overensstemmelse med de tilføjelser, som fremgår af det reviderede debatoplæg af 1. oktober 2015. 
 
Ebbe Lind tog forbehold med henblik på en nærmere drøftelse i byrådsgruppen. 
 
Freddy Schmidt var forhindret i at deltage i udvalgets behandling af sagen den 5. oktober 2015. 
07-10-2015 Aarhus Byråd 
Beslutning ikke frigivet 
